Tres empreses catalanes desenvolupen respiradors d'emergència amb el suport científic del Clínic, Can Ruti i la UB La República\nTres empreses catalanes desenvolupen respiradors d’emergència amb el suport científic del Clínic, Can Ruti i la UB\nACN Barcelona.-Tres empreses catalanes desenvolupen respiradors d’emergència per lluitar contra el coronavirus amb el suport científic dels hospitals Clínic i Germans Trias i Pujol i la Universitat de Barcelona. Aquestes […]\nACN Barcelona.-Tres empreses catalanes desenvolupen respiradors d’emergència per lluitar contra el coronavirus amb el suport científic dels hospitals Clínic i Germans Trias i Pujol i la Universitat de Barcelona. Aquestes tres empreses (Protofy.xyz, GASN2 i GPAInnova) estan creant i adaptant dispositius que permetin la ventilació dels pacients quan no hi hagi disponibles respiradors convencionals. Les tres propostes es troben en fase de simulació i experimentació. Si passen totes les validacions, un cop tinguin l’autorització de l’Agència Espanyola del Medicament i Productes Sanitaris, es podran començar a produir a escala industrial.\nEls projectes són fruit també de les donacions rebudes per part de particulars, empreses i entitats de la societat civil. Compten amb l’impuls del Servei Català de la Salut, que està propiciant la incorporació d’empreses i dona suport als centres per trobar aquest tipus de solucions. Aquells projectes que siguin aprovats, s’estendran al conjunt del sistema tan aviat com sigui possible i atenent a criteris tècnics i de capacitat productiva.Els tres dissenys tenen per objectiu ajudar a la ventilació en situació d’absència de respiradors convencionals en aquells pacients amb problemes respiratoris severs, com els provocats pel coronavirus. Els dispositius permeten controlar la freqüència respiratòria i altres paràmetres de forma constant i objectiva i proporcionen al pacient el suport vital que d’una altra manera no tindria. Només es contemplen per al seu ús transitori en situació d’emergència i d’absència d’un ventilador convencional disponible.Els tres prototips ja estan passant les proves de validació amb simuladors, realitzades a la Facultat de Medicina i Ciències de la Salut de la UB, al Campus Clínic, sota la supervisió del doctor Josep M. Nicolás, especialista en medicina intensiva del Clínic i professor de la UB, el doctor Ramón Farré, catedràtic de Fisiologia de la UB i cap del grup Biofísica respiratòria i bioenginyeria de l’IDIBAPS, i el doctor Manel Puig, de l’Institut de Recerca i Hospital Germans Trias i Pujol. Els models ara es troben en fase de validació en animals, proves que es realitzen al Centre de Medicina Comparativa i Bioimatge (CMCiB) de l’Institut de Recerca Germans Trias i Pujol (IGTP), i es faran durant els propers dies proves controlades amb pacients, sota les autoritzacions pertinents dels comitès ètics corresponents.Un cop els prototips hagin passat totes les validacions, hauran de ser aprovats per l’Agència Espanyola del Medicament, moment en el que es podran començar a produir i distribuir a tot l’Estat.


Dos partits a casa en 24 hores per fer somiar l'OAR Gràcia amb l'ascens | Ràdio Sabadell\nDos partits a casa en 24 hores per fer somiar l'OAR Gràcia amb l'ascens\nImatge de l'OAR-Sant Joan Despí de la temporada passada | Èric Altimis\n01.04.2022 17:33 Adrián Arroyo\nEl balanç de 17 dels 20 punts en el que portem de 2022 ha fet somiar tothom al carrer Boccaccio. L'OAR Gràcia Sabadell és tercer amb 35 punts, a dos de les fases d'ascens que tanquen el Sant Cugat, rival al que encara han d'enfrontar-se en el que resta de lliga. L'equip de Cesc Borrell, a més, té un partit pendent, el que disputaran aquesta setmana contra el Bordils. I és que tot i estar jugant-se l'ascens, la Federació ha posat el partit ajornat en el seu dia per Covid tan sols 24 hores després del duel previst per a aquest cap de setmana.\nEls graciencs, per tant, rebran el setè classificat, el Sant Joan Despí, dissabte (18h) al carrer Boccaccio i l'endemà a la mateixa hora jugaran també a casa contra un Bordils que és un punt i un lloc per sota del primer rival dels de Borrell aquesta setmana. Els verd-i-blancs ja acumulen cinc triomfs seguits i en la mesura que allarguin aquest bon moment, podran superar el Sant Cugat, que juga diumenge al matí a Banyoles.\nSi l'OAR guanya els dos partits i els santcugatencs ensopeguen, els sabadellencs se situaran segons diumenge, dins la zona de promoció d'ascens. Si cap dels dos punxen, acabaran la jornada igualats a punts, però amb el Sant Cugat per sobre per average general. El rival directe dels graciencs té ara mateix vint gols de marge (de 112 a 92) a l'espera del duel entre tots dos.\n"Serà un cap de setmana xulo i més jugant els dos partits en 24 hores. Serà dur però tenim la possibilitat de posar-nos segons, així que anirem a totes i estic segur que traurem bons resultats"\n"Els equips de mitja taula cap amunt són molt bons equips amb partits que no han acabat de treure per pocs gols. No són rivals que posin les coses fàcils. La part bona és que el Bordils està en la mateixa situació que nosaltres. Ens sentim còmodes corrent i estem el suficientment en forma per aguantar"\nGuillem Correro, pivot\nEl primer partit del Creu Alta Sabadell Handbol després de consumar el seu descens serà dissabte (18h) al pavelló Els Quatre Hereus. Els arlequinats segueixen sense haver estrenat el seu caseller de punts després de 24 jornades, mentre el rival dels de Ramon Salmurri aquesta setmana, el Sant Esteve de Palautordera, és sisè amb 32 punts i encadena tres victòries consecutives.\nÚltim desplaçament per al Plata Femenina\nL'equip femení de l'OAR Gràcia Sabadell afronta dissabte (19h) l'última sortida de la temporada. Les jugadores de Carol Carmona s'enfronten al Granollers Atlètic al pavelló El Congost després del doble desplaçament a terres valencianes saldat amb derrotes contra el Levante Marni i el Castellón. Les verd-i-blanques són sisenes amb 24 punts, mentre el conjunt granollerí tan sols ha estat capaç de guanyar dos enfrontaments en tota la lliga. Després d'aquest cap de setmana, les sabadellenques només tindran un partit més a l'agenda: el de la setmana que ve a casa contra el Benidorm.


Comença el programa formatiu del projecte comarcal “Garraf, comarca cuidadora i saludable” - Alcaldes\nInici NOTÍCIES Comença el programa formatiu del projecte comarcal “Garraf, comarca cuidadora i saludable”\nCUBELLES • Garraf\nLa formació d’introducció a les TIC s’ha iniciat a Cubelles i a Sitges, i consta d’un total de 10 cursos\nha començat a Cubelles i a Sitges el programa formatiu d’introducció a les TIC que forma part del projecte “Garraf, comarca cuidadora i saludable”, coordinat pel Consell Comarcal del Garraf per encàrrec dels Ajuntaments de Canyelles, Cubelles, Olivella i Sitges.\nAquesta formació s’adreça a persones amb un nivell digital baix que es troben a l’atur, però també a persones que ja estan treballant en l’àmbit dels serveis a les persones o que hi volen treballar. L’objectiu dels cursos és oferir-los habilitats tecnològiques per reforçar les seves competències digitals i la seva autonomia.\nL’Espai Violeta de Cubelles i el CIES Nivell 10 de Sitges acullen els primers dos cursos. Es faran vuit cursos més, que tindran lloc a Olivella (1), Canyelles (1), Cubelles (2) i Sitges (4), durant els mesos d’octubre, novembre, gener, febrer i març. La finalitat és formar un total de 100 persones d’aquests municipis.\nEl curs d’introducció a les TIC té una durada de 40 hores i es fa en dos nivells formatius: introductori i avançat. Les persones participants que tinguin un baix nivell digital podran completar els dos nivells. No obstant, aquelles persones que disposen d’unes mínimes competències digitals, podran accedir directament al nivell avançat.\nLa formació és gratuïta i es realitzarà durant els mesos d’octubre, novembre, gener, febrer i març. Les persones interessades a fer aquesta formació han de posar-se en contacte amb el Servei Local d’Ocupació del seu municipi i/o omplir aquest formulari.\nEl projecte “Garraf, comarca cuidadora i saludable” desenvolupa actuacions de promoció de l’ocupació i de reactivació econòmica, basades en l’impuls de la tecnologia i en l’acompanyament a la transició digital de les persones i les empreses, cap a un model socioeconòmic sostenible, inclusiu, competitiu i igualitari.\nArticle anteriorTerrassa Cooperativa recupera la presencialitat en la seva 7a edició\nArticle següentLa Diputació de Tarragona recupera la xarxa de camins històrics de l’antiga Baronia d’Escornalbou, convertida en atractiu cultural, esportiu i turístic de primer ordre


Un guàrdia civil fora de servei persegueix i grava un camioner begut que feia ziga-zagues a l'AP-7\nL'agent va avisar els Mossos i va interceptar el tràiler mentre arribava la patrulla per detenir-ne el xofer per conducció temerària\n2 min. Barcelona 03/12/2014 17:06\nQuè faria un guionista amb un camioner begut fent ziga-zagues a l'autopista, un guàrdia civil fora de servei circulant per la mateixa carretera i un acompanyant del guàrdia 'armat' amb un 'smartphone'? Doncs, probablement, escriure una peripècia real que s'ha viscut a l'AP-7.\nDijous de la setmana passada, cap a les dues del migdia, diversos conductors van detectar a l'altura de Sant Celoni un tràiler que circulava per l'autopista en direcció cap a Tarragona i anava d'un carril a l'altre sense control aparent.\nQuan va arribar al punt quilomètric 127, a la Roca del Vallès, el camió va arribar a fregar-se amb una furgoneta que circulava pel carril de la dreta.\nAleshores va ser quan va entrar en joc un dels conductors que eren testimonis del que estava passant: un agent de la Guàrdia Civil fora de servei que va contactar amb els Mossos d'Esquadra –el cos policial amb competències a les carreteres catalanes– i els va anar informant sobre com evolucionava la situació mentre una patrulla es dirigia cap a l'escenari dels fets. Mentre esperava els Mossos, va decidir seguir el camió i el va interceptar abans d'arribar al peatge de l'autopista. El guàrdia civil el va avançar i va aconseguir que el conductor aturés el tràiler al voral.\nLa persona que acompanyava el guàrdia civil havia gravat amb el telèfon mòbil imatges en què es veuen les ziga-zagues del camió, cosa que demostra la conducció temerària.\nQuan els Mossos hi van arribar, van veure que el conductor del tràiler mostrava símptomes d'estar sota els efectes de l’alcohol. Li van fer la prova d'alcoholèmia i el resultat va ser d'1,08 mil·ligrams d'alcohol per litre d’aire expirat, motiu pel qual el xofer va ser detingut per un delicte contra la seguretat del trànsit. El camió va quedar immobilitzat en una zona de seguretat de l'AP-7.\nEl detingut, de 34 anys, va passar a disposició del jutjat d’instrucció número 3 de Granollers l'endemà i va quedar en llibertat provisional, amb càrrecs, després de declarar.\nDes de les UCI dels grans hospitals: "Tenim pacients relativament joves en estat molt greu"\nDes de les UCI dels grans hospitals: "Tenim pacients relativament joves en estat...\nLes excepcions de la crisi del coronavirus\n184 morts, 121 pacients greus i més de 1.100 contagis a Catalunya en les últimes...


Pla formatiu per al comerç de proximitat | Comerç de Barcelona\nPla formatiu per al comerç de proximitat\nL'any 2013, l’Ajuntament de Barcelona, a través de Barcelona Activa, va posar en marxa Obert al futur, un pla formatiu per contribuir a una major professionalització del comerç de proximitat. Des que es va posar en marxa, hi han participat més de vuit-cents comerciants que, a través de més de dues-centes quaranta càpsules gratuïtes, han pogut gaudir d’una àmplia oferta formativa en gestió empresarial i tecnologies de la informació i la comunicació (TIC), pensada per al comerç i els serveis de proximitat.\nLa difusió feta pels eixos i les associacions de comerciants ha estat decisiva per donar a conèixer aquest nou recurs per al comerç de la ciutat.\nEl programa “Obert al Futur” 2019 ha preparat càpsules formatives gratuïtes sobre gestió empresarial i noves tecnologies per als comerços i serveis de proximitat. És una iniciativa de la Direcció de Comerç de l’Ajuntament de Barcelona a través de Barcelona Activa, amb la col·laboració dels districtes i les associacions de comerciants.\nLes càpsules responen a les necessitats actuals dels comerços. Els tallers s’imparteixen en diferents equipaments de la ciutat en horaris adaptats als i les comerciants.\nPots consultar el detall de les càpsules aquí: Resum de les càpsules formatives del programa Obert al Futur 2019\nPrograma "Obert al futur"


No els ha sortit del tot bé , De rebot a regio7\nCatalunya Central Catalunya Les columnes PSOE Pedro Sánchez Gürtel Quim Torra\nNo els ha sortit del tot bé\nAra surt barat acusar qualsevol de racista i xenòfob. El líder del PSOE, Pedro Sánchez, és qui ha acabat d’enfonsar els preus en titllar de racista i xenòfob el president de la Generalitat, Quim Torra. Amb l’excusa, es qualifica els independentistes de supremacistes, un relat fàcil i tòxic. Aquest ha sigut un dels grans problemes des de sempre que s’ha aguditzat amb els missatges que s’escampen a una velocitat vertiginosa per les xarxes socials: les paraules perden el seu veritable significat. Quan algú titlla els catalans independentistes de nazis, per exemple, es banalitza la brutalitat que va suposar el nazisme. I així anar fent fins que les paraules i el llenguatge divideixen més que no pas uneixen o ajuden a salvar diferències. És impossible entendre’s amb algú que d’entrada et deixa anar que ets racista sense ni tan sols haver-hi parlat. En aquest cas, el PSOE ha caigut en la trampa que li han parat el bloc PP i Cs d’atiar el foc contra els partidaris de la independència i la República Catalana. No crec que se senti còmode en aquest paper, però és el que ha triat en detriment de la seducció que havia suggerit en alguna ocasió. Llàstima. Una cosa més: la macrobatuda d’ahir a Catalunya hauria d’haver estat molt més impactant i espectacular per tapar la sentència del cas Gürtel, un «sistema de corrupció institucional», diu. Aquest cop no els ha sortit bé.


Els beneficis de la gimnàstica aquàtica | Consumer\nEls beneficis de la gimnàstica aquàtica\nAquest tipus d'exercici pot millorar la capacitat cardiorrespiratòria i la forma física neuromuscular de persones majors\nSón molts els beneficis que s’han apuntat a la pràctica del fitness aquàtic i, en concret, de l’aquagym. Nombrosos estudis han constatat que és una pràctica excel·lent en molts sentits, i que pot beneficiar tant a les persones que busquen una mica de relaxació com a les quals volen enfortir la seva massa muscular. Fins i tot afavoreix de forma més intensa a els qui se sotmeten a tractaments de rehabilitació. I en persones majors s’ha comprovat que aquest tipus d’exercici pot accelerar el procés de posar-se en forma.\nL’exercització en l’aigua reuneix els avantatges i els requisits necessaris per poder considerar-la saludable. El seu ús per a finalitats recreatives i de rehabilitació és ja històric: Hipócrates usava l’aigua per al tractament de malalties ja l’any 460 a. de C.; els romans utilitzaven aigües fredes o calentes amb diferents objectius, i els grecs van popularitzar les caminades en l’aigua. Des de llavors i a tot el món s’han anat desenvolupant diferents pràctiques d’exercicis aquàtics amb finalitats beneficioses. En l’actualitat, són varis els estudis que corroboren que l’exercici en l’aigua, concretament l’aquagym, és d’allò més adequat.\nUn estudi dut a terme a la Universitat Federal de Sao Paulo (Brasil), publicat en la revista “Geriatrics Gerontologie International”, va comparar els avantatges d’exercitar-se en l’aigua o fer-ho en terra en persones majors. Els resultats van demostrar que l’aquagym és molt més efectiu. En l’estudi van participar dones sanes majors que mantenien una vida sedentària, la qual cosa va permetre als investigadors una major precisió en els efectes.\nUnes van practicar durant 12 setmanes en l’aigua i unes altres, en terra. Després d’aquest període, les dades de pes corporal, pulsacions, poder aeròbic, flexibilitat i elasticitat van ser molt semblats entre els dos grups. Per contra, la capacitat cardiorrespiratòria i la forma física neuromuscular en les dones ancianes que havien dut a terme el seu pla d’entrenament en l’aigua van millorar de manera considerable.\nTonificación en l’aigua\nL’aquagym es recomana a persones amb sobrepès, amb lesions traumatológicas, amb problemes de mobilitat i estabilitat articular en genolls\nL’aquagym és un tipus de fitness aquàtic els exercicis del qual se centren en la tonificación muscular, en les repeticions i en el treball amb diferents materials, com peses o pilotes, entre uns altres. En essència, l’aquagym tracta de traslladar al mitjà aquàtic el treball físic que es realitza en terra aprofitant, això sí, les possibilitats que aporta el nou mitjà. Se sol dur a terme en piscines de poca profunditat (d’1,20 m a 1,50 m), encara que també pot executar-se en un altre tipus de piscines. La temperatura més adequada ha d’oscil·lar entre els 28º C i els 31º C.\nAmb l’aquagym es millora la condició física general, ja que amb els seus exercicis s’aconsegueix una adaptabilitat a les diferents tècniques de natació. A més, permet una millor recuperació de les lesions, per la qual cosa està indicat per a persones en processos de rehabilitació. Es van treballant els diferents grups musculars de forma específica (amb moviments repetits entre 15 i 60 vegades) i s’alternen exercicis de la part superior, mitjana (oblics i abdominals) i inferior del cos, variant les diferents parts durant tota la sessió.\nEls alumnes poden trobar-se en peus en la vora de la piscina o romandre a flotació dins de l’aigua. El tipus d’exercici que es realitza pot ser: de baix impacte, amb lliscaments suaus en el sòl i mantenint com a mínim un peu en el sòl; d’alt impacte, amb salts i pèrdua de contacte amb el sòl i projecció del cos cap amunt; i sense impacte, que es correspon amb aquells exercicis en els quals el cos es troba en flotació i sense tocar de peus en el sòl.\nBeneficis generals i concrets\nSón vàries els avantatges que ofereix aquest fitness aquàtic enfront de les pràctiques terrestres. Es treballen tots els músculs, per la qual cosa tot l’organisme es veu beneficiat per la seva pràctica. És precisament per aquest caràcter integral que està indicat per a tots. A més dels beneficis per a persones majors, també es recomana a aquelles amb problemes de sobrepès, en procés de recuperació, amb lesions traumatológicas, amb problemes de mobilitat i estabilitat articular en genolls, turmells o per a problemes d’esquena en general. També és un exercici molt indicat per a dones embarassades.\nLa hipogravidez (escassetat de gravetat) permet la disminució de l’impacte del cos amb el sòl i, amb això, la tensió sobre les articulacions. Aquesta característica fa que els exercicis en l’aigua puguin ser més duradors i freqüents. També permet que persones amb mobilitat reduïda puguin beneficiar-se de l’alliberament de pes que aporta l’aigua. El benefici psicològic en aquest sentit és indubtable.\nLa pressió hidroestàtica, que al principi pot resultar incòmoda per les molèsties respiratòries que provoca, millora finalment els músculs respiratoris i la capacitat de ventilació. Facilita també la posició del cos en posició vertical, alguna cosa molt interessant per a persones que necessiten ajudes externes per mantenir aquesta posició. Així mateix, la lentitud dels moviments que provoca la pressió en l’aigua permet detectar molt abans, a més, les caigudes en aquestes persones. El mitjà aquàtic està indicat també per a persones que vulguin prevenir o tractar flebitis, ja que la pressió hidroestàtica ajuda a millorar la circulació sanguínia.\nLa dificultat per moure’s en l’aigua facilita el desenvolupament de la resistència i tonificación muscular, que pot complementar-se a més amb la inclusió de complements, com una pilota (que ajuda a adaptar el cos a les necessitats de cada persona, oferint major o menor resistència) i, de la mateixa manera, millora les qualitats i capacitats físiques, com el condicionament físic general, aeròbic i muscular. Lògicament, aquesta característica de l’aigua la fa apropiada per a persones amb osteoporosis, que veuran reforçada la seva resistència muscular.\nL’aigua aporta també equilibri muscular i una millor termorregulación. La temperatura corporal és molt més estable, la qual cosa proporciona una major comoditat i fa que la sessió d’exercicis sigui més agradable. Així mateix, l’aquagym aporta relaxació i tranquil·litat a qui el pràctica, sobretot per l’efecte sedant de l’aigua tèbia.\nAQUAGYM EN L'EMBARÀS\nEls canvis que sofreix una dona durant els nou mesos de gestació, com a inflor de cames, peus i turmells, pes excessiu, varices o hemorroides, poden controlar-se a través de l’exercici. Segons conclouen diverses recerques, un dels quals poden aportar més beneficis és la gimnàstica aquàtica, de forma especial en la reducció del dolor lumbar. Encara que l’embarassada deu abans consultar amb el metge si és adequat o no per a ella realitzar aquest tipus d’exercici, la veritat és que l’aquagym relaxa, ajuda a gastar les calories excessives, millora la circulació i fa que la dona no senti tant el pes de la panxa.\nSi es duen a terme aquest tipus d’exercicis, sempre conduïts per professionals especialitzats, és recomanable fer-ho des del cinquè mes d’embaràs. Durant la classe es recomana realitzar moviments generals i passejos en l’aigua, així com exercicis per tonificar les extremitats. cal destacar que els especialistes aconsellen la pràctica d’exercici adaptat al període d’embaràs i a l’estat físic de la dona embarassada, així com atorgar uns minuts a les tècniques de respiració i relaxació.\naigua aquagym beneficis práctica-ca tipus d'exercici


Preciós pis de disseny de 2 dormitoris al costat del Port\nAprox. 1,926 USD\nSuperfície habitable 559,72 sqft\nAquest preciós pis per a estrenar pot allotjar fins a 4 persones i consta de 2 dormitoris amb llits dobles, 2 banys i una cuina totalment equipada i un ampli saló. Tots dos banys moderns estan equipats amb una dutxa, un vàter i un lavabo. La cuina està totalment equipada i compte una rentadora, vitro, nevera-congelador, coberteria i parament. El menjador té espai per a 4 persones, mentre que el saló compta amb un còmode sofà i un televisor de pantalla plana. També s'ofereix connexió Wi-Fi gratuïta. L'apartament compta amb dos bells balcons amb magnífiques vistes al port.\nSituat en un carrer tranquil, a pocs minuts del Soho House i del port, aquest encantador pis de 2 dormitoris amb sostres alts i forts tocs de disseny català, és una impressionant llar que gaudeix d'una bella entrada a l'edifici amb acabats originals, fosos amb tocs moderns i actuals, plus 2 amplis balcons. Aquesta excel·lent propietat aquesta idealment situada i amb fàcil accés a tots els encants locals i del centre de la ciutat, oferint una àmplia varietat de botigues, restaurants i llocs d'entreteniment. La zona de Port Vella i la platja de la Barceloneta estan a pocs minuts a peu.\nValor de consum d'energia 54 kWh/(m²*a)\nMasia al Cor de Barcelona amb terrassa privada\nApartament exclusiu i exclusiu, al Born\nModern pis reformat en lloguer temporal\nTemporal apartment amb encant al born


La Sagrada Família esgota les entrades gratuïtes per al setembre | betevé\nEl temple les ha posades a disposició al migdia i s'han esgotat en només unes hores, tal com va passar amb les que es van oferir per al juliol i l'agost\nJosep Bassas | Dilluns, 3 d'Ago del 2020, a les 21.49\nLes entrades gratuïtes per visitar la Sagrada Família no han durat ni una tarda. El temple ha posat a disposició 24.000 entrades de franc aquest mateix dilluns al migdia, i abans de les vuit del vespre ja era impossible reservar-ne una a la pàgina web. Les entrades estan destinades a la ciutadania de Barcelona i es podien obtenir acreditant la residència a la ciutat amb el DNI o amb un altre document.\nLa demanda ha estat excepcionalment alta, tal com ja va passar a mitjans de juny, quan es van oferir 37.000 entrades per visitar el temple els caps de setmana del juliol i l’agost. Aleshores es van exhaurir en només cinc hores. Aquest cop ha passat més o menys el mateix, però s’ha donat el cas que durant una estona el patronat ha publicat un missatge al web que donava per exhaurides les entrades, mentre encara era possible fer-hi les últimes reserves.\nEl temple va reobrir el 4 de juliol després de gairebé quatre mesos de tancament forçat pel coronavirus, i va obrir les portes per rebre 12.000 visites gratuïtes destinades al personal sanitari, en agraïment per la feina feta per combatre la pandèmia en el seu moment més àlgid. A mitjans de juliol és quan s’hi va encetar la fase que el temple ha anomenat Hora Barcelona, i que està destinada al públic barceloní com a mínim fins a finals del 2020.\nLa iniciativa encara durarà fins a finals d’any i cada mes s’oferiran més entrades per al mes següent. La previsió és que es reparteixin 127.000 entrades per als barcelonins que vulguin visitar la Sagrada Família de manera gratuïta.


El castell és el principal monument del municipi del Catllar, al Tarragonès. OFICINA DE TURISME DEL CATLLAR\nEl CatllarEl Gaià és una zona de Catalunya que no forma part dels circuits habituals del turisme. Per a molts, visitar-lo és una cosa que sempre queda pendent, com escombrar la terrassa de casa el dia que ens proposem fer dissabte. També ho era per a mi. Fins avui.\nEl pont d'accés\nEl castell, vist des de l'aire


El govern espanyol destina 1,5 milions per exhumar un centenar de fosses a Espanya\nÉs la primera partida econòmica dedicada a la memòria històrica des del 2013\nUn cos de les fosses del Mas de Santa Magdalena. Generalitat De Catalunya\nBarcelonaEl govern espanyol destinarà 1,5 milions d'euros al pla de xoc de recuperació de la memòria democràtica que es va engegar el 2020, la majoria dels quals es dedicaran a l'exhumació de fosses comunes aquest 2021 (1,2 milions). 750.000 euros seran ajudes directes concedides pel ministeri i l'altra meitat la gestionarà la Federació Espanyola de Municipis i Províncies (FEMP). Hi han optat 114 projectes de localització, exhumació i identificació de fosses i 44 projectes de recuperació de la memòria democràtica. "No hi haurà un sol dia d'aquest any que no es treballi en l'exhumació", ha promès la vicepresidenta i ministra de Memòria Democràtica, Carmen Calvo. Aquestes són les primeres ajudes de l'Estat destinades a recuperar cossos enterrats en fosses des del 2013, ja que tot i que la llei de memòria històrica espanyola és del 2007, els governs populars la van deixar sense dotació. La Generalitat rebrà 335.000 euros d'aquesta partida per seguir amb el seu Pla de Fosses en quatre projectes concrets.\nAquesta dotació serà transitòria fins que es posi en marxa el pla quadriennal de recerca de persones durant el cop d'estat, la Guerra Civil i la dictadura. La vicepresidenta ha anunciat que malgrat l'esforç que requereix l'impacte sanitari i econòmic de la pandèmia, Memòria Democràtica té una dotació d'11,3 milions consignats en el pressupost d'aquest any, 4 dels quals són per als treballs de recuperació "de compatriotes que estan desapareguts". "No els podem dir als més joves que els entregarem una Espanya digna i una Espanya homologada si tenim aquesta foscor darrere nostre", ha dit la ministra. També ha avançat que demanarà el suport de tots els partits polítics al Congrés per a la nova llei de memòria democràtica que els socialistes volen aprovar i que tindrà perspectiva de gènere "per fer visible l'aportació i el sacrifici de les dones que van estar en el bàndol que defensava la llibertat i la diversitat del nostre país".\nCalvo ha afirmat: "Després de molts anys sense que aquestes qüestions siguin a l'agenda, ara demano que aquí no hi hagi colors polítics", tot i que des de la FEMP sí que han observat que els ajuntaments que han sol·licitat dotació per a exhumacions "són més d'un color que d'un altre". "No hi ha millor pedagogia per als joves que poder-los dir: «Això va passar i no pot tornar a passar, seria el fracàs més tremend»", ha afirmat Calvo, que considera que els familiars dels afusellats i morts a les cunetes tenen dret a exigir justícia, reparació i ajuda dels recursos públics. "Els hi devem a la gent gran que esperaven que la democràcia posés llum i dignitat als seus dolors".\nMemòria històrica exhumacions llei memòria espanyola


El PS vol saber com afectarà la central de cogeneració de la Comella al model de gestió de residus | Partit Socialdemòcrata\nCrea: 07/01/2019 - 17:17\nEl conseller general del Grup Parlamentari Socialdemòcrata (GPS) Roger Padreny vol que el Govern expliqui la relació cost-eficiència prevista a la futura central de cogeneració que s’ha començat a construir a la Comella, que s’ha d’alimentar amb la crema de brossa al forn incinerador. De fet, el parlamentari també demana per com afectaria la posada en marxa d’aquesta instal·lació a la política global de gestió de residus. Per això, ha presentat una pregunta que l’executiu haurà de respondre en la sessió de control que s’ha de celebrar l’11 de juliol.\nEn l’escrit tramitat aquest dilluns a Sindicatura, Padreny explica que “la Llei 21/2018, del 13 de setembre, d’impuls de la transició energètica i del canvi climàtic, i la Llei 5/2016, del 10 de març, que regula l’ens públic Forces elèctriques d’Andorra (FEDA) i el règim de les activitats dels sectors elèctric, del fred i de la calor, preveuen la implantació d’activitats relacionades amb la cogeneració a Andorra”. També posa en relleu que “el Pla sectorial d’infraestructures energètiques d’Andorra 2018 contemplava la construcció d’una central de cogeneració de FEDA situada al Centre de Tractament de Residus (CTR) de la Comella”.\nEl conseller general del PS recorda “el conveni de col·laboració entre el Comú d'Andorra la Vella i FEDA per a la construcció i explotació d’una xarxa urbana de distribució de calor subministrada pel CTR, signat el passat 25 de juny del 2018” i que “ja han començat les obres per construir la xarxa de calor urbana d’Andorra la Vella”, tot indicant que “la primera fase (...) s’ha adjudicat per 1,7 milions d'euros, tal com consta al Butlletí Oficial del Principat d’Andorra 13/2019” i que, “segons manifestacions del gerent de FEDA Ecoterm, el projecte en global tindrà una previsió econòmica d’uns 15 milions d'euros”.\nPer això, en primer lloc, Padreny demana que el Govern aclareixi “quina és la relació cost-eficiència i eficàcia del projecte de cogeneració iniciat a La Comella, pels pròxims cinc anys”. En segon terme, vol saber “com afecta al model de política de gestió de residus”.\nEl parlamentari ha posat en relleu que la central de la Comella seguirà un model que “a diferència del primer d’Andorra, el de Soldeu, no es basa en el gas liquat sinó que aprofita la calor del forn”. També ha apuntat que “més enllà de saber per què s’aposta per un tipus d’energia no renovable, amb la pregunta també tenim l’objectiu de saber què passarà amb el model de gestió de residus actual si s’aposta per aquest tipus de cogeneració”.


Maria del Mar Bonet llegirà el pregó de la Setmana del Llibre en Català\n21 setembre 2020 15:39\nIfebal acollirà la XVII edició de la cita literària del 17 al 26 de febrer\nLa cantautora mallorquina Maria del Mar Bonet serà l'encarregada de llegir el pregó inaugural de la Setmana del Llibre en Català, que tindrà una nova edició, la XVII, del 17 al 26 de febrer al recinte de Fires i Congressos de Palma.\nFonts del Gremi de Llibreters de Mallorca, entitat organitzadora del certamen -que compta amb el patrocini del Govern balear i el Consell de Mallorca- anunciaren ahir que Maria del Mar Bonet serà l'encarregada de llegir el pregó inaugural de la cita literària que té l'objectiu de fomentar el coneixement i la lectura en llengua catalana.\nPer aconseguir-ho, en aquesta nova edició de l'esdeveniment s'exhibiran les principals novetats editorials de Balears, Catalunya i València i més de 20.000 títols en una superfície habilitada de 1.000 metres quadrats.\nA l'espera de tancar dilluns el programa oficial que es desenvoluparà, l'organització va assenyalar que, com en anteriors edicions, la Setmana del Llibre en Català comptarà amb la visita de nombrosos escriptors, que presentaran els seus darrers treballs com ja ho feren l'any passat Miquel de Palol, Miquel Mas Ferrà, Alexandre Ballester i Lluís Gavaldà, entre d'altres autors.\nA més, com és habitual, s'oferirà un programa d'activitats paral·leles que inclou conferències, taules rodones, actuacions musicals i altres activitats culturals.\nL'elecció de Maria del Mar Bonet per llegir el pregó inaugural de la Setmana del Llibre sembla un retorn als orígens de la cita. L'esdeveniment, i en concret el manifest que marcava el seu inici, sempre havia dipositat la confiança en figures representatives de la nostra cultura que aprofitaven el moment per reivindicar l'ús de la nostra llengua. Després que en la passada edició l'organització designàs el personatge popular de «Madó Pereta» en un gest que per a molts tenia l'objecte de controlar el to del pregó, la designació de Maria del Mar Bonet sembla un retorn als orígens.


Espai Jove d'Alboraia comença el curs amb la seua festa de benvinguda | Valencia Extra\nEl divendres 4 d’octubre es va celebrar la festa de benvinguda de l’Espai Jove, l’alternativa d’oci saludable per a les persones joves creada per la Regidoria de Joventut d’Alboraia, que està oberta totes les vesprades de dilluns a divendres.\nL’esdeveniment va començar a les 17.30 i va comptar amb una gran quantitat i varietat d’activitats. Una d’elles va ser l’actuació de Batucanya Carraixet, que va acompanyar al so de la percussió a totes les persones que es van acostar a la celebració.\nTotes les persones assistents també van poder gaudir d’un tradicional berenar d’orxata i fartons, cortesia de l’Ajuntament d’Alboraia. A més, es va dur a terme una exhibició de jocs de taula en la qual totes les persones assistents van poder conéixer nous jocs de taula i també gaudir d’unes partides.\nL’esdeveniment va comptar amb l’assistència de l’alcalde d’Alboraia, Miguel Chavarría, al costat de part de l’equip de govern.\nDurant la vesprada del divendres també es va fer lliurament dels premis del certamen fotogràfic “Dóna’m una història”.\nEl 1r premi va ser per a Marcos Arnau Fernández, amb la foto “Dóna’m l’univers”, i va ser premiat amb una cambra Nikon d3400. El 2n premi va ser per a Ana Belén Estellés González, que va aconseguir la GoPro Hero 7 amb la seua fotografia “Som tot”. I el 3r premi, que consistia en una cambra Fujifilm Instamax Mini 9 Llime, es va entregar a María Nicolau Castelló per l’obra “La meua lluita és el teu futur”.


SAP-Fepol | Som els mateixos que rebíem clavells, després dels atemptats!\n22 oct. Som els mateixos que rebíem clavells, després dels atemptats!\nEl Sindicat Autònom de Policia (SAP) i la Federació de Professionals de la Seguretat Pública de Catalunya (FEPOL) continuen defensant el cos de mossos d’esquadra davant dels mitjans de comunicació. En una nova intervenció en el programa de “Els Matins de TV3”, la portaveu de la nostra organització sindical Imma Viudes ha recordat les demandes que durant els darrers anys hem estat fent sobre la manca d’efectius. Una manca d’efectius que durant aquests dies ha quedat palesa en els incidents ocorreguts especialment a Barcelona.\nLa portaveu del SAP-FEPOL ha tornat a recordar que aquests incidents han estat produïts per la violència que, grups perfectament organitzats han mostrat contra el cos de mossos d’esquadra. A l’efecte Imma Viudes ha assenyalat “el canvi de paradigma dels grups violents que durant aquests dies han actuat a Barcelona”, els quals (recolzats per gent molt jove) busquen l’enfrontament directe i el cos a cos, contra els efectius policials.\nNovament Viudes ha lamentat que durant aquests dies s’hagin hagut de veure efectius de seguretat ciutadana (sense cap tipus de material de protecció) fent actuacions dins dels operatius d’ordre públic. Com per exemple, els que van intentar evitar episodis de pillatge a establiments propers a Plaça de Catalunya, que miraculosament van poder salvar la seva integritat física.\nPer últim, en aquest mateix programa, la portaveu de la nostra organització ha reclamat el suport del conjunt de la societat, tot recordant que els furgons als quals ahir es llençaven globus de pintura són els mateixos que s’omplien de clavells, després de la resolució dels atemptats de Barcelona i Cambrils.\nPer la seva banda, el portaveu de la FEPOL Toni Castejón, en declaracions al programa Hoy por Hoy de la Cadena Ser ha descrit de lamentable, la reacció política actual davant d’uns incidents d’ordre públic, mai vistos a Catalunya.\nA l’efecte el portaveu de la Federació ha lamentat que part de la classe política ens hagi assenyalat com els responsables d’aquesta situació, aspecte totalment lamentable. A diferència el portaveu de la FEPOL ha destacat la defensa que el Conseller Buch ha fet del cos de mossos d’esquadra.\nÉs per això que Toni Castejón ha tornat a demanar calma, recordant que el cos de mossos sempre ha estat un cos permanentment fiscalitzat. No obstant ha reclamat que el què “no pot ser és que en un moment així, on ens hem jugat la vida a sobre et critiquin”. Per últim el portaveu de la FEPOL ha remarcat que és evident, que davant qualsevol agressió el cos de mossos d’esquadra actuarà i més, si aquestes agressions venen fetes per professionals perfectament organitzats de la violència que han tingut un clar objectiu lesiu contra els efectius policials.


Influeix la contaminació atmosfèrica en els brots de COVID-19? – SIARQ\nEl brot de COVID-19 ha creat una greu preocupació de salut pública a tot el món. Tot i que la majoria de les regions del món s’han vist afectades pel virus, algunes regions estan més afectades que altres en termes d’infeccions i taxes de mortalitat. Les raons exactes d’aquestes variacions encara no estan clares.\nEls resultats de la majoria dels estudis revisats aquí demostren que l’exposició a curt i llarg termini a la contaminació atmosfèrica, especialment a les PM2,5 i al diòxid de nitrogen (NO2), pot contribuir de forma significativa a les majors taxes d’infeccions i mortalitat, i en menor mesura també a les PM10. S’ha trobat una correlació significativa entre la contaminació atmosfèrica, les infeccions i la mortalitat per COVID-19 en alguns països del món. Les dades disponibles indiquen que l’exposició a la contaminació atmosfèrica pot influir en la transmissió de virus. A més, aquesta exposició pot augmentar la vulnerabilitat i tenir efectes perjudicials en el pronòstic dels pacients afectats per les infeccions com la COVID-19.\nLa hipòtesi que el nou coronavirus podria aprofitar les “autopistes” formades per les partícules atmosfèriques és un punt desafiant que, creiem, mereix més investigacions experimentals immediates i en profunditat. És d’esperar que es prenguin ràpidament mesures per aclarir la dinàmica implicada en l’actual pandèmia.\nActes i conseqüències Visita a “Expo for Public Space” a Utrecht, Holanda


Seat ha demanat negociar l'ERO temporal per 5.300 llocs de treball durant el Nadal - Regió7 :: El Diari de la Catalunya Central\nSeat ha demanat negociar l'ERO temporal per 5.300 llocs de treball durant el Nadal\nefe/ddg 17.12.2008 | 13:06\nSeat ha demanat negociar el nou expedient de regulació d'ocupació (ERO) temporal que vol aplicar a 5.300 treballadors durant el Nadal per accelerar l'ajust de personal i adaptar-se a la caiguda de vendes que està patint el sector de l'automoció.\nAixí ho ha plantejat la direcció a la reunió amb el comitè d'empresa de la companyia en què ha presentat el seu pla d'ajust, segons que han informat a Efe fonts sindicals.\nA la reunió d'avui, que ha començat a les vuit del matí, han assistit la direcció de l'empresa amb els sindicats que integren el comitè d'empresa, entre els que destaquen UGT, CCOO i CGT.\nLa petició de Seat de començar a negociar l'ERO per Nadal, de manera que s'escurci el termini de dos mesos de negociació amb tutela d'un inspector de treball que es preveu per a qualsevol expedient, ha estat rebuda amb rebuig pels representants dels treballadors, que preferirien començar la negociació del nou ajust després.\nL'anterior ERO de Seat, per a 4.150 persones i que s'està aplicant en aquest moment a través de diversos aturades puntuals en la diferents línies de muntatge de Martorell, ja no va ser aprovat pels sindicats, si bé la Generalitat li va donar el vistiplau.\nLes mateixes fonts sindicals han detallat que l'ERO s'aplicarà de la següent manera: 7 dies per a la línia 3, que fabrica la nova berlina Exeo i l'Ibiza vell, i que afectarà 1.400 persones.\nA més, prop de 2.100 treballadors deixaran de treballar 23 dies en la línia 2, que fabrica el León i l'Altea, i a prop de 1.800 operaris deixaran el seu lloc durant 29 dies en la línia 1, que és la que munta l'actual Ibiza, que és el model estrella de la marca espanyola.\nLa previsió és que aquest nou ERO tampoc tingui l'acord sindical i que des del comitè d'empresa s'elabori un contrainforme per rebatre les tesis de l'empresa, tal com es va fer amb l'anterior expedient ara en vigor.\nCal recordar que el nou ERO es negociarà en un marc que se solaparà amb el nou conveni, que a Seat ha de començar a negociar-se a partir de l'1 de gener que ve, i que en cas de no arribar a bon port suposaria una congelació salarial "de facto" per als treballadors.\nDurant l'any 2009 també es confirmarà si finalment Seat aconsegueix fabricar el Q3, un model tot terreny d'Audi al que aspira la planta de Martorell i que garantiria la seva viabilitat industrial, un extrem que encara no ha estat confirmat per l'empresa.


Martínez Gistau: "La reputació és el centre estratègic d'una empresa"\nMartínez Gistau: “La reputació és el centre estratègic d’una empresa”\nLa presidenta de Dircom Catalunya i directora Corporativa de Comunicació de CaixaBank assegura que el gran repte de l'associació "és traslladar la revolució digital a la nostra feina"\nAlèxia L. Ferret\nMaria Lluïsa Martínez Gistau, és la presidenta de Dircom Catalunya i la directora Corporativa de Comunicació, Relacions Institucionals, Marca i RSC de CaixaBank. Ahir, més de 200 professionals van celebrar a Barcelona la VI trobada Netcom del sector de la comunicació corporativa catalana. En aquesta entrevista, Martínez Gistau assenyala que “la reputació és el centre estratègic d’una empresa”. A més assegura que el gran repte de l’associació és “traslladar la revolució digital a la nostra feina”.\nQuin és l’objectiu de Dircom?\nEl nostre objectiu és potenciar a Catalunya la comunicació en trets generals, el que anomenem direcció corporativa. Tot el que es fa des d’una organització o una empresa s’ha de traslladar als nostres stakeholders.\nQuants socis tenen?\nActualment som 150 socis catalans que tenim aquest objectiu. Ahir ens vam reunir per celebrar la sisena trobada del Netcom, que va tenir com a convidat especial el periodista Joaquim Maria Puyal. La nostra funció té molt a veure amb la relació amb els mitjans, la relació de marca, les xarxes socials…\nQuins reptes tenen en aquesta nova etapa?\nEl nostre gran repte és traslladar la revolució digital a la nostra feina. Les empreses ho han d’adaptar als seus departaments. Ens envolta i ens proporciona altres suports i altres maneres per traslladar a la nostra gestió.\nQuè és el més important per a una empresa?\nLa reputació. Per a nosaltres és el centre estratègic de les companyies. Per desgràcia, la crisi ha erosionat aquest valor que ha de ser un valor intrínsec. Hem de fer una feina de recuperació de la confiança.\nLes empreses entenen la necessitat de tenir un departament de comunicació?\nDepèn de la dimensió de les companyies. La posició s’ha anat desenvolupant i modernitzant de manera dinàmica i imparable. Qualsevol decisió en una empresa ha de comptar amb el punt de vista de la reputació. Pots fer una gran operació financera, però si no la saps comunicar bé no funciona.\nQuin pensa que és l’error més comú de les grans empreses des del punt de vista comunicatiu?\nJo no em puc queixar perquè a Caixabank, el departament de comunicació forma part de la cadena de valor per la presa de decisió. Però, encara hi ha grans companyies que no ho tenen suficient madur i no li donen importància, ho tenen en l’últim esglaó de prioritats. Hem de vetllar per la reputació perquè és el més sagrat.\nQuina ha de ser la relació de les empreses amb les xarxes socials?\nHa de ser molt professional i natural. No és una cosa estranya, sinó que forma part del nostre model de treball i de la revolució digital que s’ha de saber gestionar de la manera més honesta com qualsevol altre canal de comunicació. Hem de ser rigorosos i creïbles.


El món de l`educació: d’octubre 2009\nAvui a la classe de seminari, en Jordi ens ha explicat el conte de l`emperador presumit. Ho ha fet molt bé, ja que ha sigut molt natural i la explicat tal com ell la sentit. Fins i tot podem dir que la Soraya es va sentir a dintre del conte, per l`ho tant això és que el va explicar molt bé i va tenir recursos adients.\nDesprès la Carla va explicar el conte del Tabalet. Va explicar-lo amb làmines i això va fer que ens poguéssim imaginar més coses. Desprès vaig explicar que jo en el conte del Tabalet cantava la cançó i els hi vaig ensenyar.\nva ser un seminari molt entretingut. Desprès vam entregar el treball dels mestres. Vam estar parlant dels records que tenim dels nostres mestres i anècdotes que ens han anat passant.\nHe trobat una pàgina on expliquen el conte del tabalet.\nAquí la teniu: http://www.edu365.cat/primaria/contes/contes_spc/tabalet/index.htm\nPublicat per silvia blanquerna a 11:23 Cap comentari:\nEl passat 20 d`octubre, a classe de seminari, vam estar exposant les nostres conclusions i opinions del llibre educació i vida quotidiana. Va ser molt interessant ja que vam poder diferenciar les opions dels altres i comparar-les amb les nostres. He de dir que el llibre el principi em va semblar molt pesat i llarg de llegir per els tipus d`arguments que tenia, però desprès he de reconèixer que s`agafa el fil i poc a poc no et dones conte i estàs al final. Ara per el de comunicació!!!!!\nPublicat per silvia blanquerna a 13:01 Cap comentari:\nEl dia 19 d`octubre vam fer a classe una pràctica de Gimp. Aquí teniu la pràctica que havíem de fer. Hem de posar una foto original:\nDesprès havíem de fer amb la mateixa fotografia, reduir els píxels. Hem seguit els passos següents:\n1) Obrir la fotografia.\n2) Anar a imatges--escala i reduir els píxels.\n3) Guardar-la i penjar-la al bloc.\nAra em la fotografia, hem de retallar la imatge. Ho farem de la manera següent:\n1) Obrir la imatge.\n2)Seleccionar dintre de herramientas i agafar el cúter.\n3)Guardar la imatge retallada.\nPer acabar havíem d`extreure un element de la fotografia. Els passos per fer-ho són:\n2)Seleccionar amb el botó dret del ratolí i seleccionar eines.\n3)Dintre de eines busquem la imatge de clonar.\n4)Apretem sobre el color que volem que tingui la fotografia amb Ctrl.\n5)Ens posem sobre del color que volem cambiar i apretem perquè agafi el color que havíem seleccionat abans.\n6)Per acabar guardem la fotografia.\nPublicat per silvia blanquerna a 8:52 Cap comentari:\nAquests és el meu treball de comunicació del Qui ets, tu? Ha consistit en descriure alguna persona de la classe de tal manera que les altres esbrinessin qui era. Podíem utilitzar qualsevol tipus d`eina per fer-ho. I aquí el resultat!!!\nEs podria dir que hem unit dues matèries del mateix mòdul. Tic i comunicació.\naqui teniu l`enllaç per veure la presentació:\nPublicat per silvia blanquerna a 7:04 Cap comentari:\nHe estat cercant informació de la grip A, i he trobat les mesures higièniques i les prevencions ja que és un tema al qual m`interessa molt perquè estic treballant en una llar d`infants i això està a l`ordre del dia.\nUs faré un petit resum i seguidament us adjuntaré la pàgina la qual he cercat la informació.\nEns està deixant clar que no només hem de ser els alumnes del centre els que prevenen la enfermetat, sinó també professors, pares, personal de servei i neteja, etc.. Perquè això sigui segur i i ordenat el centre ha de tenir una molt bona organització. Podem resumir les mesures de la prevenció amb les lletres A, B, C, D i E.\nA: A rentar-se les mans amb aigua i sabó!\nUn mínim de 20 segons a 1 minut. Els més petits això serà difícil, però hi han moments claus als quals ho han de fer:\n- Després de tossir.\n-Després de esternudar.\n-Després de sonar-se, tocar-se el nas o la boca.\n- Abans i després de cada àpat.\n- Abans i després de cambiar bolquers.\n- Tot seguit de anar al servei.\n- Després jugar o tocar joguines comunes.\n- Quant realment estiguin brutes.\n* Podem implicar els nens en aquesta tasca instaurant algún métode d`aprenentatge.\nB: Boca i nas tapat quan esternudes o tossis!\nTenim que ensenyar els alumnes grans que al tossir o esternudar ho facin de\nla seguent manera:\n- Amb un mocador de paper o paper higiènic i després d`acabar tirar el mocador a les escombraries i renta-se les mans.\n- Quan no hi hagi la possibilitat de trobar un mocador de paper es farà amb la flexibilitat del colze.\n* Podem instaurà també un mètode didàctic per els nens.\nC: Casa, si es té alguna sospita de que tenim grip A quedar-nos a casa!\nSi tenim la sospita que podem tenir la grip A, o la tenim, no podem anar al centre escolar. Això va per professors i alumnes. El contagi pot produir-se entre 12 i 24 hores abans dels símptomes, i es pot seguir contagiant fins a 7 dies desprès. Es recomana no sortir de casa fins que portem al menys unes 24 hores sense febre i sense prendre res que ens la faci baixar.\nD: Dormir, el suficient, no tenir estrès i ens hem de mantenir actius. Ens hem d`hidratar amb aigua i sucs i menjar aliments amb molts nutrients.\nE: Si observem alguna símptoma de la Enfermetat, trucar d`immediat els pares perquè vinguin a recollir els seus fills.\nDintre de la higiene podem trobar també mesures de prevenció dintre del centre.\nS`ha d`extremar la precaució amb: biberons, xumets, joguines, ninos de peluix, taules, etc...\nNetejar-ho tot amb agua i sabó i fer un segon aclarat amb aigua. Es farà un cop al dia però tenim més cura amb:\n- Taules, cadires i bressols.\n- Panys de les portes.\n- Interruptors de la llum, telèfons, timbres.\n- Material escolar i didàctic.\nEl cambi de bolquer és mol important. S`ha de tenir present que ha de quedar tot net i utilitzar mocadors de paper i no tovalloles.\nS`ha d`airejar les aules i espais del centre al menys un cop al dia.\nSi s`utilitza un transport escolar ja sigui per anar diàriament al centre escolar o\nen activitats puntuals (excursions…), és convenient extremar les\nmesures higièniques següents:\n- Ventilar l`autobús abans i després del recorregut.\n- Netejar amb aigua i detergent les superfícies interiors com són\nels panys de les portes, els passamans…\n- Tenir disponibles en el autobús mocadors de paper, i una\nescombraria amb tapa i bossa de plàstic en el seu interior.\nHe tret la informació de:http://www.gencat.cat/especial/grip_a/cat/index.htm\nPublicat per silvia blanquerna a 6:55 1 comentari:\nSeminari 6 d`octubre de 2009\nAvui a la classe de seminari, hem començat amb els contes. L`Anna i jo, hem sigut les primeres i hem explicat dos contes infantils. L`Anna, es notava que l`havia explicat moltes vegades ja que ho ha fet amb molta fluidesa i li ha sortit molt bé. Jo en camvi he de dir que m`he posat molt nerviosa i primer de tot he lleguit, cosa que no hauria d`haver fet però em sentia més segura. Però després l`Imma, m`ha fet improvisar i no puc dir que hagi sortit tan malament la cosa.\nDesprés, hem estat parlant del premi que van atorgar a Blanquerna. L`Imma, de pas, ens ha explicat que significa Blanquerna, qui era Ramón Llull, i hem fet un cop d`ull a la història de la Universitat. He de dir que ens ha anat bé ja que seria bó que tots nosaltres sapiguéssim qui és el fundador de la nostre Universitat i que va fer. Ha sigut un seminaro entratingut i molt interessant.\nPublicat per silvia blanquerna a 10:36 Cap comentari:\nPodem dir que l`assignatura de comunicació sembla que serà la més dura en el sentit de que els treballs són molts (és de que es tracta l`assignatura) de parlar amb públic. Aixó ens fa a vegades tirar enrrere i podem practicar molt a casa però els nervis traicionen molt i aixó pot fer-nos que ens surti un treball no gaire adequat per treure la nota que volíem. Però des de aquí vull dir que ens hem d`unir per no tenir ni nervis ni "mal rotllo" per sortir a davant de tothom i d`aquesta manera aconsseguir una bona qualificació!!!! Us regalo aquests antifas per poder practicar però el dia de l`exposició hem d`intentar res de res!!!!\nPublicat per silvia blanquerna a 12:30 1 comentari:


Causeway tavern bed & breakfast Bushmills Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 28 allotjaments a Bushmills.\n241 Whitepark Road , Lisnagunogue, Bushmills, Regne Unit - Veure al mapa\nMés informació sobre Causeway tavern bed & breakfast\nSi el que està buscant és per un hotel ben situat a Bushmills, no busqui més enllà de Causeway tavern bed & breakfast. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Causeway tavern bed & breakfast, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix habitació familiar, servei de bugaderia, bar, màquina venedora, àrea de fumadors.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, servei de despertador, aparell de televisió LCD/pantalla de plasma, articles de tocador, plat de dutxa a cada habitació. Parc infantil, sala de jocs de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Causeway tavern bed & breakfast la base perfecta per a gaudir de la seva estada a Bushmills.


Ryanair, castigada pel usuaris - El Gerió Digital\nL'aerolínia suma 8 denúncies al dia durant dos anys i perd 2,5 milions de passatgers\nDijous, 26 de desembre de 2013 13:29h\nRedacció / La Selva, Gironès / Vilobí d'Onyar\nRyanair ha deixat de ser l'aerolínia preferida pels passatgers que volen viatjar en low cost. Així ho acrediten les nombroses queixes recollides al llarg dels darrers dos anys per part dels usuaris (vuit al dia) i la sentència ferma del 4 de desembre del Tribunal Superior de Justícia de Madrid.\nSegons publica avui El Mundo, la companyia irlandesa ha observat com, per primera vegada, ha anunciat als accionistes que no complirà amb els seus objectius econòmics pel 2013, fet que va desplomar les accions en un 11%. No només això, l'excèntric conseller delegat de la firma, Michael O'Leary, ha reconegut que el seu caràcter, sumat als seus constants enfrontaments amb aeroports, polítics i passatgers, podrien haver malmès l'imatge de Ryanair.\nAmb tot, la low cost té un deute que assoleix els 891.612 per totes les sancions que se li han imposat des del 2007 i fins l'actualitat. La multa més important va arribar a través de cinc expedients oberts entre 2010 i 2012 per incomplir les normes d'abastament de combustible. Per aquesta raó se li va imposar una sanció de 167.102 euros. També se li han iniciat set expedients en matèria de seguretat operacional, 57 per inspeccions en rampa, 30 per drets sobre els passatgers, 25 per seguretat física i set per seguretat operacional.\nL'Aeroport de Girona, perjudicat\nEl gran impuls de l'Aeroport de Girona va venir donat per l'inici de les operacions de la companyia low cost, sorgint un important boom d'usuaris. Ja aleshores les queixes eren constants per part dels usuaris però era l'única d'aquestes característiques. Posteriorment Ryanair va començar a operar a l'aeroport d'El Prat i fou aleshores quan els principals mitjans catalans van començar a fer ressò de les pràctiques abusives de la companyia.\nActualment l'aerolínia irlandesa ha reduït el nombre de vols i freqüències, fet que ha vist perjudicat el rendiment de l'aeroport gironí. El mes de novembre es va registrar una caiguda del 7% en passatgers respecte el mateix mes del 2012, mentre que al llarg de l'any es porta un acumulat del -1,9%.\nLa desconfiança dels usuaris ha servit per veure's reforçat l'Aeroport del Prat com també la companyia Vueling, la qual s'ha vist afavorida pels gairebé 2,5 milions de passatgers que han decidit no volar més amb Ryanair.\nEl passat 25 d'octubre Ryanair va decidir donar marxa enrere i rectificar les seves polítiques restrictives, anunciant una millora de l'atenció al client. Entre aquestes mesures figuren permetre una segona bossa de mà a bord, reduir el recàrrec per imprimir la targeta d'embarcament a l'aeroport, eliminar els anuncis a bord en vols que surtin abans de les vuit del matí i posteriors a les nou de la nit i permetre 24 hores de marge per corregir errors menors a l'hora d'efectuar les reserves a través del web.


El somni mundial d’Alberto De la Guia - Diari de Sant Adrià\nEl somni mundial d’Alberto De la Guia\n25/11/2016 – L’ultrafondista adrianenc es prepara per disputar el campionat del món de 100 quilòmetres a Los Alcázares (Múrcia).\nDes de 1992, quan es va celebrar a Palamós, el Mundial de 100 quilòmetres no havia tornat a Espanya. L’elecció de la localitat murciana de Los Alcázeres per acollir la prova enguany va ser molt celebrada arreu del país; i a Sant Adrià també.\nAlberto De la Guia, ultrafondista adrianenc de 36 anys, viatjarà a Múrcia seguint la costa mediterrània per formar part de la línia de sortida. Diumenge a Los Alcázares, atletes de més de 35 nacionalitats es disputaran la glòria en una prova que espera rebre una assistència de 2.000 persones.\nLa competició es basa en completar deu voltes per un circuit urbà de 10 quilòmetres en un màxim de 14 hores. De la Guia, guanyador de diverses curses d’ultradistància, es planteja el repte de creuar la meta en menys de vuit.\n“A nivell d’ultrafons és la màxima prova que existeix, perquè no hi ha modalitat olímpica d’una cursa d’aquestes característiques”, advertia l’atleta de Sant Adrià. Per l’Alberto, aquesta és una prova molt important, ja que al llarg de la temporada quasi no ha competit. “Només he fet una cursa de Martorell. La resta, tot ha estat entrenament”, reconeixia.\nLa preparació i les claus de l’èxit\nDes del passat juliol, la vida de De la Guia ha girat al voltant del Mundial. “Les últimes dotze setmanes han estat de preparació específica. En total he completat uns 1.400 quilòmetres”, revelava.\nPer preparar una cursa d’aquestes característiques mai s’han de planificar entrenaments de la mateixa distància que la competició. “La tirada més gran que he fet han estat 45 quilòmetres. Normalment se sol calcular un seixanta per cent de la distància total. Vas acumulant desgast i això t’acostuma el cos per a una cursa tan dura com el Mundial”, apuntava De la Guia.\nCom a corredor expert, l’Alberto té molt interioritzades les sensacions que el cos humà experimenta en l’ultradistància. “A partir del quilòmetre 60 ja depens quasi totalment del cap, no de les cames. Un percentatge molt alt de l’èxit és el factor mental. Crec que la clau és conèixer el teu cos. Durant la cursa l’organisme et parla i l’has de saber escoltar”, declarava el nostre protagonista en primer lloc.\n“Si et fa mal una cama és que ets viu, així que cal continuar corrent. Si superes el forat dels quilòmetre 70 el cos es torna a activar”, afegia De la Guia a continuació.\nSegons De la Guia, “la ment s’entrena sortint a córrer en dies on no fa bon temps; en dies on no et trobes bé i saps que has d’anar a entrenar”, ja que és en les situacions adverses on “la mentalitat d’un atleta es va forjant”.\nPer no abandonar, al Mundial de Los Alcázares serà primordial “respectar el pla de cursa i no sortir-se del ritme i les pulsacions pròpies”. “No t’has de tornar boig, perquè si et passes de frenada no acabes. Has de ser molt fred”, deixava clar De la Guia.\nL’atleta adrianenc ha patit molt per preparar el campionat del món i ara vol “gaudir de l’experiència”. “He preparat aquesta cursa fent matemàtiques i tornant boig al meu entrenador. Amb dos nens i la feina, per entrenar llarga distància li has de robar moltes hores a la família”, lamentava.\nMalgrat ser especialista de muntanya, De la Guia creu que podrà rendir a bon nivell en pla. “Em costa una mica mantenir un ritme molt constant. A nivell muscular es pateix més en pla que amb desnivell, perquè pateixes sobrecarregues per repetició”, argumentava l’atleta. Diumenge, Sant Adrià tindrà un ull posat a Múrcia. Som-hi Alberto!\nArticle anteriorLa ‘gira’ del CW Sant Adrià\nArticle següentMás de 500 vecinos han participado ya en la votación del presupuesto


CEIGRUP F.COMPANY.- Casa en venda, unifamiliar, d'entitat bancària a la zona dels Garrigues a 2,7 Km del centre de Roses. La finca està envoltada de jardí i disposa de piscina privada. La planta baixa està composta de rebedor, gran menjador-sala d'estar, cuina amb accés a garatge/safareig, una habitació tipus suite amb bany amb banyera i un lavabo; la primera planta en dos dormitoris dobles i un bany complet amb dutxa. Casa molt espaiosa i ben situada.


Una amanida... però amb males herbes, si us plau - Agrocultura\nPublicat el 23 Desembre, 2016 Seccions:AUTOSUFICIENCIA\nJa és hora que deixem de criminalitzar el que anomenem males herbes, herbes adventícies o arvenses i comencem a saber-les veure d’una manera més positiva. Amb l’article que ens presenten els companys d’Eixarcolant, aprendrem a emprar-les per fer-ne amanides i així, ampliar el nostre repertori d’ingredients sortits del mateix hort.\nText: Marc Talavera Roma. Col·lectiu Eixarcolant – Universitat de Barcelona.\nQuè és una amanida?\nEl mot “amanida”, tal i com exposen en una acurada anàlisi etimològica els companys dels Corremarges al seu blog elscorremarges.wordpress.com, fa referència a un plat elaborat a base d’aliments crus, però no defineix en cap cas els aliments que poden formar-ne part. Un altre terme utilitzat per anomenar aquest plat, “ensalada”, fa referència a l’addició de sal; mentre que el mot que usaven els romans, “acetaria”, feia refe- rència a l’addició de vinagre.\nPots llegir tot l’article aquí.


«Atrapo emocions i les converteixo en històries per lluir» - Diari de Girona\nROSER MARTÍNEZ · Joiera creativa\n«Atrapo emocions i les converteixo en històries per lluir»\nLes joies que Roser Martínez dissenya i crea al taller de Vilacolum les han dut models a tot el món, han sigut portada de llibres, han sortit a films i anuncis i s'han exposat arreu · Ara prepara la col·lecció «Joies estrambòtiques», inspirades en Quim Hereu\nalbert soler 02.04.2019 | 20:43\nEsmorza amb diamants?\nQuina casualitat de pregunta! He vist la pel·lícula dues vegades durant el darrer mes. Fins i tot tinc al mòbil la banda sonora. Podríem dir que sí, si posem el diamant com a metàfora de cosa molt valuosa, perquè per mi, esmorzar envoltada de creativitat i de naturalesa té un valor incalculable.\nDeia Elizabeth Taylor que no es pot posseir el resplendor.\nCrec que sí, que es pot posseir, i no cal tenir brillants. Perquè quan a la vida trobes la calma interior i el teu equilibri, et sents resplendent, arribes a brillar. I això es nota i es transmet. Per tant, sí, es pot posseir el resplendor.\nSempre he pensat, ja em perdonarà, que les joies són per a la gent que ja té les necessitats cobertes.\nEn absolut. Perquè hi ha molts tipus de joies i n'hi ha per a tots els estils i perfils, indiferentment del preu que puguin tenir. A més, una joia té diverses funcions, hi ha qui les fa servir per embellir el cos, d'altra gent per a sentir emocions, d'altra per diferenciar-se, i d'altra fins i tot com amulet. Cada persona li atorga el rol que desitja.\nTinc entès que va començar en aquest món de forma autodidàctica. Què la va dur a iniciar-s'hi?\nTot va venir que estava passant un moment molt trist a la meva vida. Aleshores treballava d'administrativa, i amb tot el que havia passat, tenia la sensació que m'ofegava, que estava atrapada en una clova d'ou. De mica en mica, aquesta clova d'ou es va anar esquerdant i...i l'ocellet va acabar sortint. Després de tants anys, he enlairat el vol.\nSento que tinc moltes coses a dir i a fer, això és el que em motiva. I em motiva a expressar-me creant. Creant sense parar.\nHe sentit a parlar de les seves creacions com a «perfecta imperfecció». La perfecció és sempre imperfecta?\nCada persona té en si mateixa la perfecció absoluta, cadascú en el seu món té la seva perfecció. Per exemple, per mi, perfecció és quan sento que estic vivint el moment present i m'emociono per petites coses. Aquests instants per mi, són perfectes.\nQuè vol transmetre amb les seves creacions?\nM'agrada penar que atrapo emocions i les converteixo en històries per lluir al cos o decorar-lo. Tant és joia com escultura com qualsevol altre objecte. No només són peces tangibles, darrere hi ha una emoció. Per mi, el més important és que qui connecta amb aquesta emoció ja no es pot desprendre d'ella. Al que dono més valor és al que la gent sent quan es posa una meva creació.\nPer què fuig dels metalls preciosos, en els seus treballs?\nHo pot semblar, però no en fujo. El que m'agrada és crear contrastos. Com que no tinc formació acadèmica, no segueixo cap patró, i per exemple puc soldar filferro amb or, barrejar porcellana amb pols de vellut, o pintar amb acrílic l'or i la plata... Es tracta de combinar tot aquest material, i al final el que tenen en comú les creacions és que desprenen harmonia, independentment del seu material.\nPer què es va instal·lar a prop del mar?\nSóc de Bellcaire d'Empordà, sempre l'he tingut a prop. El mar m'inspira, i m'inspira la lluna, m'inspira l'Empordà i m'inspira tota la naturalesa en el seu conjunt.


Video acte #DeuteVSdrets - ODG\n7 de setembre de 2016 9 de maig de 2019 0\n“Com el Deute ha passat per sobre dels Drets Humans”\nPresentació i debat de l’Informe de l’ONU sobre les conseqüències del deute extern i com afrontar les polítiques d’austeritat. Amb la participació de Juan Pablo Bohoslavsky, expert Independient de l’ONU en l’influència del deute sobre els drets humans, especialment els drets econòmics, socials i culturals.\nFa presentació de l’Informe de Nacions Unides sobre les consequències del deute extern a Grècia i com afrontar les polítiques d’austeritat. Una de les conclusions d’aquest informe és que els drets socials i econòmics han estat negats de manera generalitzada per posar davant el pagament del deute. Més d’un milió de persones al país hel·lè (amb una població d’onze milions d’habitants) han caigut per sota dels nivells d’ingressos considerats com a pobresa extrema; a aquestes persones se’ls ha negat drets essencials – socials, econòmics i culturals – que els Estats han de protegir en totes les circumstàncies.\nA la taula l’acompanyen:\nSergi Cutillas – Plataforma Auditoría Ciudadana de la Deuda (PACD)\nEmma Avilés – Observatori del Deute en la Globalització (ODG)\nIrene Escorihuela – Observatori DESC\nMiguel Urbán – Diputado per Podemos al Parlament Europeu\nEulàlia Reguant – Diputada per la CUP al Parlament de Catalunya\nDavid Llistar – Justicia Global i Cooperació al Ajuntament de BCN.


Rut Carandell, portaveu de Reagrupament, anuncia que també deixa ERC - Diari de Girona\nRut Carandell, portaveu de Reagrupament, anuncia que també deixa ERC\nSegueix els passos de Carretero i assegura que "el projecte" en què va entrar a militar fa 23 anys "ja no existeix"\neuropa press/ddg 12.05.2009 | 12:53\nLa portaveu del col·lectiu «Reagrupament.cat», Rut Carandell, ha anunciat que abandona la militància d'ERC, dues setmanes després que el líder de la corrent, l'exconseller Joan Carretero, es donés de baixa de la formació republicana després de negar-se a donar explicacions a la direcció del partit sobre la candidatura independentista que propugna.\nEn un comunicat en el lloc web de Reagrupament, la que va ser aspirant a secretària general d'ERC en la candidatura de Carretero a l'últim congrés de la formació ha assegurat que "el projecte" en què va entrar a militar fa 23 anys "ja no existeix".\nCarandell ha remarcat que quan va entrar a ERC estava "plenament convençuda" que "era l'únic camí per treballar de manera coherent i èticament per la independència", però que des de 2006 està "totalment en contra de la deriva que ha entrat aquest projecte". "Tenen altres interessos i un altre objectiu", ha afegit.\nCandidata d'ERC al Senat el 1993, Carandell ha subratllat que treballarà en la candidatura independentista d'ampli espectre que va defensar Carretero per al 2010, basada en la declaració unilateral d'independència des del Parlament. Ho ha definit com "un moviment ciutadà independentista articulat de manera política".\nTot i això, ha advertit que la candidatura "no ha de caure en l'error dels partits tradicionals, segrestats pels interessos de les seves direccions, que els fan submisos i inútils".\nHa dit que el projecte "necessita gent lliure i que vulgui treballar amb independència de criteri per la llibertat de la nació" i que cal "reagrupar esforços per encarar amb possibilitats de victòria aquest nou segle".


lo carrer del riu: 14/04/2008\n14 A: Monarquies en qüestió\nEl 14 d'abril de fa setanta-set anys Francesc Macià va proclamar a Barcelona la República catalana, que al cap de tres dies es va substituir per la recuperació de la Generalitat. Poques hores després el president en funcions espanyol, Niceto Alcalá-Zamora, també va declarar la Segona República. Totes dues proclamacions van ser conseqüència directa de l'aclaparadora victòria dels partits republicans a les eleccions municipals del 12 d'abril de 1931, i van posar fi al regnat d'Alfons XIII. Amb tot, la dictadura franquista, primer, i la imposició el 1975 de Joan Carles I com a cap de l'estat en substitució de Francisco Franco va estroncar el procés republicà a l'estat. I això que, actualment, les repúbliques (presidencialistes o parlamentàries) són majoritàries a tot el món. I la llista continua creixent.\nAquests dies, justament, es viu un procés de pas de monarquia a república al Nepal, on de les eleccions de dijous passat ha de sorgir una assemblea constituent que transformi l'única monarquia hindú del planeta en una república. El braç polític de la guerrilla maoista pot liderar aquest procés, segons els primers resultats. De moment, la web del rei ja ha començat a canviar... Una altra monarquia qüestionada és la britànica. Dins la Commonwealth, la comunitat internacional formada per cinquanta-tres estats independents que comparteixen lligams històrics amb la Gran Bretanya, sols setze membres mantenen la reina Elisabet II com a cap d'estat. I no tots de bon grat. Al grup de Commonwealth Realms, com són coneguts aquests setze estats, Austràlia, el Canadà (especialment al Quebec, on fins i tot hi ha derivacions vexil·lològiques d'aquest debat), Barbados, Jamaica i Nova Zelanda és on més pressió social hi ha per tallar lligams amb la monarquia britànica i constituir-se en repúbliques, malgrat el suposat encariment de la mesura. A Austràlia es va arribar a convocar un referèndum, el novembre de 1999, per preguntar sobre la continuïtat de la reina com a cap de l'estat, però el 45% dels vots partidaris de la república no van ser suficients per fer passar aquest immens país al cantó de la vintena d'estats de la Commonwealth que ja han fet fora de la constitució Elisabet II. A Barbados també hi ha previst ben aviat un referèndum sobre la qüestió.\nEls vents antimonàrquics als Commonwealth Realms tenen un reflex fins i tot a la mateixa Gran Bretanya, on hi ha força veus contràries al manteniment de la monarquia.\nBenach diu que seran "generosos" si guanyen\nErnest Benach 140408 CATr\nEl president del Parlament, Ernest Benach, ha assegurat que és "absolutament indispensable un pacte entre candidatures al proper congrés d'ERC i que si guanya el seu grup "serem absolutament generosos". En unes declaracions al programa L’oracle de Catalunya Ràdio, Benach ha dit que veu difícil un acord previ entre les diferents candidatures que es presenten al congrés d’ERC. De totes maneres, creu que els pactes són “absolutament indispensables” l’endemà del 7 de juny, quan la militància haurà triat el president i el secretari general del partit. Per a Benach, “el pacte és obligatori, guanyi qui guanyi i tregui el resultat que tregui”.\nEl president del Parlament té clar que, per més ajustat que sigui el resultat, s’haurà de negociar. En aquest sentit apel·la a l’esperit constructiu de totes les faccions per arribar a bon port. “Tot el que sigui diàleg, intentar trobar ponts, consensos i unitat, a nosaltres ens hi trobaran”, ha afegit. Benach s’ha compromès públicament a reconèixer els guanyadors del congrés i ha dit que, en cas que sigui el seu grup, seran “absolutament generosos”. Així, ha remarcat que faran el que calgui per arribar al “màxim acord i al màxim consens amb tothom”. “Guanyi qui guanyi, serà el candidat per Esquerra”, ha afegit.\nD’altra banda, ha dit que està en contra dels transvasaments i en contra de la interconnexió de xarxes i ha reclamat que hi hagi “molta claredat en el missatge (sobre les solucions per abastir l’àrea metropolitana) perquè, si no, patirem”. El president del Parlament recorda que “parlem d’un tema puntual” per una “situació d’emergència nacional” i insisteix que “s’ha de deixar molt clar, perquè si no estarem enganyant, que no es treu ni una gota més de l’Ebre, ni una gota més, i que per tant és el sobrant que s’aprofita”.\nDe la Vega s'afegeix a l'embolic semàntic del transvasament La vicepresidenta primera del govern central, María Teresa Fernández de la Vega, s'ha afegit aquest tarda a l'embolic semàntic sobre l'operació –transvament, ministransvasament, interconexió o captació– que ha de portar aigua a Barcelona. De la Vega ha assegurat que garantiran l'aigua a la zona metropolitana de Barcelona però que ho faran "sense utilitzar cap tipus de transvasament", cosa que només descarta el transvasament del Segre, l'opció del govern català.\nLa vicepresidenta ha insistit que la solució no es donarà a conèixer fins que s'arribi a un acord definitiu. Amb tot, ha apuntat que entre les opcions que s'estan pensant figura la de comprar drets d'ús d'aigua als regants, "com s'ha fet en altres comunitats". Aquesta opció es pot entendre com que s'acabarà interconnectant l'aigua de la xarxa del consorci de Tarragona amb la del consorci Ter-Llobregat, tal i com va avançar el president José Montilla aquest dissabte, però De la Vega no ho ha volgut especificar.\nBaltasar: "El transvasament de l'Ebre no és un transvasament"\nEl Consell de Seguretat Nuclear acusa Ascó d'haver amagat informació sobre la fuita radioactiva\nEl Consell de Seguretat Nuclear (CSN) ha decidit reclassificar els fets del passat 4 d'abril a la central d'Ascó (Ribera d'Ebre), en què es van detectar partícules radioactives, del nivell 1 provisional a l'Escala Internacional de Successos Nuclears (INES) al nivell 2 per l''inadequat control del material radioactiu' i per proporcionar 'informació incompleta i deficient' a l'organisme regulador. Segons el CSN, les estimacions de la quantitat abocada de material radioactiu a l'exterior han resultat superiors a les inicialment comunicades al Consell. A més, el CSN està treballant per obrir un expedient sancionador a l'empresa i exigirà que es depurin responsabilitats.\nAmb la finalitat d'esclarir tots els detalls del succés del passat 4 d'abril, el CSN, després de la inspecció feta entre el 5 i el 7 d'abril, va requerir al titular, el passat dia 9, la presentació d'informació detallada sobre la situació radiològica i operativa del sistema en el qual es va originar el succés; el programa previst per a vigilància d'àrees exteriors; el programa de vigilància de contaminació interna de les persones potencialment afectades; una estimació de la dosi màxima que han pogut rebre les persones en l'emplaçament; una anàlisi del comportament dels sistemes de vigilància de la radiació, i una estimació de del material radioactiu total abocat.\nAquesta informació, que s'ha rebut aquest dilluns al matí a la seu del CSN, confirma l'origen (ventilació de l'edifici de combustible) i la naturalesa de l'abocament (partícules metàl·liques d'activació). No obstant això, les estimacions de la quantitat total de l'abocament a l'exterior han resultat superiors a les inicialment comunicades al CSN. En concret, el titular ha elevat a un màxim de 84,95 milions de bequerelis (Bq), equivalent a 2,3 milicuris (mCi), l'estimació de l'inventari de radioactivitat que es va poder alliberar a l'exterior dels edificis a finals del novembre passat. Aquest valor s'ha obtingut a partir de l'activitat total recollida a l'exterior (19,5 milions de Bq) a data d'avui i considerant el decaïment radioactiu.\nSegons el CSN, de l'anàlisi de la cronologia dels fets es dedueix que ja el passat 9 d'abril el titular coneixia que la informació de l'activitat total abocada no era correcta i no ho va comunicar al Consell, tot i haver estat requerit reiteradament i per escrit. Tampoc va informar d'això durant el Comitè Local d'Informació extraordinari celebrat aquesta mateixa tarda a Ascó.\nL'impacte radiològic que es deriva d'aquestes noves dades segueix sent molt poc significatiu per a la població a l'entorn de la central. D'acord amb les noves estimacions, l'impacte sobre les persones que han treballat en la instal·lació es troba, en termes de dosi, per sota dels límits legals.\nInspeccions a unes 800 persones\nAmb la finalitat de verificar aquesta valoració, l'empresa té previst fer mesuraments de radioactivitat a totes les persones que han passat per l'emplaçament des del passat 28 de novembre (entre 700 i 800 persones). Fins a la data, segons ha comunicat al CSN, ha fet mesuraments a 579 persones, sense trobar en cap cas indicis d'incorporació de material radioactiu.\nEl CSN iniciarà 'immediatament', i en línia amb el previst, una campanya de vigilància radiològica independent que complementi les mesures que ja va portar a terme el 5 d'abril a l'exterior de la instal·lació amb un equip d'inspectors. D'altra banda, el CSN continua investigant tots els aspectes d'aquest succés i la presidenta, Carmen Martínez Ten, compareixerà al Congrés dels Diputats, a petició pròpia, per donar-ne detalls.\nVilaWeb/ElPunt: El CSN detecta més radiació de la que deia Ascó i l'acusa d'amagar informació\nBloc de Pere Muñoz: AIXÒ ERA, I NO ERA ...\nAvui: Als escolars del Maristes de Girona que van visitar la central d'Ascó els faran una revisió\nelPeriódico: Un col·legi de Girona que va visitar Ascó 1 exigeix a la central nuclear que sotmeti a proves mèdiques els alumnes\n«Oco!», el setè disc de Quico el Célio sortirà el mes de juny vinent\nEls Quicos estan aquests dies immersos en el procés de gravació del seu setè disc: Oco! Un procés que s'està fent a l'estudi que dos components del grup, Jordi Fusté i Josep Lanau, tenen a la zona del Canalet de Tortosa i que es completarà a Nova York, on dos enginyers de so, Pete Karam i Mark Wilder, amb tres premis Grammy cadascun i que han firmat produccions amb artistes com ara Mariah Carey, Eric Clapton i Elton John, el mesclaran i masteritzaran. Oco! inclou un total d'onze cançons en què tracten, des del punt de vista irònic i humorístic que caracteritza els Quicos, temes candents com ara l'afectació del canvi climàtic al Delta i la guerra de l'aigua. El disc, del segell Discmedi, sortirà el mes de juny vinent i la gira oficial de presentació es farà a la tardor.\nEls militars critiquen Chacón per "pacifista, catalanista i embarassada"\nla Chacón 140408 COMr\nEl nomenament de Carme Chacón com a ministra de Defensa no ha deixat gairebé ningú indiferent. Els que ja s'han pronunciat han estat els de l'Associació de Militars Espanyols (AME), que afirmen que tal designació "ha estat un error de Zapatero". Així de contundent ha estat el secretari general de l'associació, José María Pairet Blasco.\nEn paraules de Pairet, ha estat un "error" perquè Chacón és "pacifista, catalanista, federalista i té milifòbia". "Milifòbia" perquè, segons explica, Chacón sempre ha tingut por dels militars, i un ministre de Defensa no en pot tenir, ja que "els militars lluiten únicament per la seva pàtria, per la unitat d'Espanya, fins i tot amb la pròpia vida". En aquest sentit, Pairet ha comparat Carme Chacón amb l'exministre de Defensa Narcís Serra –al qual ja va haver de "patir"– perquè "ambdós tenen milifòbia".\n▼ 14 d’abr. (6)\nEl Consell de Seguretat Nuclear acusa Ascó d'haver...\n«Oco!», el setè disc de Quico el Célio sortirà el ...\nEls militars critiquen Chacón per "pacifista, cata...


Villarejo es vanta de tenir gravacions del cap policial que incriminen Joan Carles\nL'excomissari José Manuel Villarejo s'ha vantat d'haver gravat al director adjunt de l'operatiu (DAO) Eugenio Pino, el número dos de la policia durant el govern de Rajoy, dient que coneixia les notes informatives sobre un suposat compte bancari del rei Joan Carles a Suïssa.\nSegons explica el diari Vozpópuli, quan Eugenio Pino va assegurar en una entrevista al diari El Mundo -el 8 de febrer del 2017- que negava haver accedit a les notes informatives de Villarejo, l'excomissari va comentar al seu soci Adrián de la Joya destacant que "el problema és que jo el tinc immortalitzat dient tot el contrari, a mi m'agradaria que en seu judicial ho mantingués, perquè serà molt divertit".\nConcretament, Pino va negar al periodista haver rebut les notes de Villarejo, datades al desembre de 2014, en les quals l'excomissari sostenia que el Centre Nacional d'Intel·ligència (CNI) hauria negociat amb els Pujol protegir-los a canvi que no revelessin la suposada implicació del rei emèrit en un compte suís de la trama Gürtel.\nEls comptes del rei\nEn la mateixa conversa gravada, i que va ser descoberta pels agents d'Assumptes Interns de la Policia durant el registre de l'habitatge de Villarejo, l'excomissari indica que en ser interpel·lat sobre "unes notes d'Andorra sobre el rei", Eugenio Pino només va ser capaç de respondre: "Jo sóc monàrquic. Jo no les he vist. Si les hagués vist les hagués enviat immediatament al rei".\nEn una nova informació publicada pel diari El Mundo, s'especifica que les notes informatives de Villarejo al·ludeixen, en concret, al fet que el monarca disposava d'un compte bancari col·lectiu a Suïssa, batejada amb el nom de 'Soleado', i que era administrada pel gestor Arturo Fasana, que també portava els comptes del cap de la Gürtel, Francisco Correa.\nEn aquest sentit, el mateix Fasana va arribar a presumir per escrit que tenia "la sort i el privilegi de comptar amb una molt important clientela espanyola".\nCAS VILLAREJO Villarejo amenaça de revelar informació de l'imam de Ripoll i el titlla de confident perillós El Nacional\nmonarquia El rei Joan Carles "evoluciona favorablement" i passarà a planta El Nacional\nClavegueres Villarejo avisa que té sota la manta: jutges, l’Ibex, ministres, el Rei, Godó i els Pujol El Nacional


Skål Club Andorra fa un dinar/col·loqui amb Miquel Armengol – FÒRUM.ad\nSkål Club Andorra fa un dinar/col·loqui amb Miquel Armengol\nEl 07/06/18 20:55\nUna vintena de membres de l’Skål Club Andorra han celebrat avui el segon dinar/col·loqui que organitza l´entitat amb l’objectiu d´estrènyer els contactes amb diferents organitzacions i persones vinculades amb la promoció turística del país. En aquesta ocasió, el convidat ha estat el President de la Cambra de Comerç, Industria i Serveis del Principat, Sr. Miquel Armengol.\nA l´inici de l´acte, el president de l´Skål Club Andorra a agraït l’assistència de Miquel Armengol i la de tots els membres del Club presents, no ha oblidat recordar amb molt respecte tota la tasca realitzada per anteriors equips en favor de la promoció turística del Principat.\nTambé s´ha aprofitat per realitzar un repàs per les diferents accions que s´estan duent a terme des de la Cambra. El dinar col·loqui s´ha desenvolupat de forma distesa i ha servit per tractar diferents qüestions referents a l´harmonia entre comerç i turisme en pro de la promoció d’Andorra. S´ha fet balanç del què s´ha aconseguit en els darrers any i també un repàs d’opinions relacionades amb la línia a seguir en els propers.\nAquest és el segon dinar col·loqui que organitza l´Skål Club Andorra i ja en té programats d´altres al llarg de l´any.\nNotícia Anterior: De copes amb la mirada al cel\nSegüent Notícia: Martí afirma que França ha estat fonamental en el camí cap a l’obertura i la modernitat d’Andorra


Tori Spelling cobra 260 euros d'entrada als convidats del seu aniversari\nEl cap de setmana passat, Tori Spelling va celebrar el seu 43 aniversari . Sí, ho va fer per tot el gran … però també envoltada de polèmica! I és que, l'actriu no va dubtar a cobrar als seus convidats ni més ni menys que 260 euros (300 dòlars) per assistir a la celebració.\nTori Spelling va triar la casa que comparteix amb el seu marit, Dean McDermott, i els seus quatre fills per organitzar l'esdeveniment. En ella, van rebre als seus convidats amb un munt de dolços i de pastissos, i pel que sembla no va faltar detall.\nL'actriu de 'Sensació de Viure' que volia que la vetllada fos molt especial, va lluir un vestit blanc i un recollit amb trenes . Al llarg de la nit Spelling va gaudir de les seves acabats d'estrenar 43 anys ballant i bevent.\nPer sorprenent que sembli, les entrades per a la festa de l'aniversari de Tori Spelling van ser un èxit en vendes. La van comprar des amics seus i cares conegudes de Hollywood fins fans del reality protagonitzat per l'actriu.\nArtículo anteriorBrad Pitt salva una nena de morir aixafada a Canàries\nArtículo siguienteLa milonga i el tango seran els protagonistes del concert de l'ONCA amb motiu del Dia de la Parròquia


Al tornar a Sóller, primer reposen. - Endrets - Geografia Literària dels Països Catalans\nAl tornar a Sóller, primer reposen.\nObra:L'illa de la calma (p. 455-456)\nAl tornar a Sóller, primer reposen. Després se'n van a l'horta, es miren aquells tarongers i reposen. Donen una volta a la plaça, cerquen els amics d'aquell temps, que els troben reposant a casa; se'n van a l'hort, on havien jugat quan eren infants, i reposen. Es fan una casa, cerquen aigua, i així que la tenen, reposen i es casen, i també reposen.\nS'ho han ben guanyat. Això és cert. El que ha caminat per aquests mons quinze, vint, trenta o quaranta anys, si no reposa, és que no pot. I aquell que els ha corregut anant enllà, però mirant enrere per tornar al lloc de sortida, si és que no pot, ha d'ésser tan trist, que més li hauria valgut no moure's.\nReposen, doncs, i fan bé; i són tants a fer aquest treball, que, per fer-lo en corporació, han llogat un local exprés, que, sigui per recordar-los aquells temps en què venien taronges, en diuen "Sa botigueta".\nAquest casino o botigueta, com acabem de dir, és a peu pla, perquè no hagin de pujar els socis. És una sala espaiosa, perquè hi càpiguen tots els socis, i està voltada d'otomanes, perquè hi seguin a pler tots els socis. Al mig de la sala, que és molt gran, hi ha una taula amb periòdics, perquè s'esbravin a llegir els que encara tinguin la taleia de saber què passa al món. Hi ha taules per a jugar a cartes els que vulguin jugar tot seient, i a més d'això, hi ha... otomanes.\nA la part del carrer, hi ha el campanar, i el qui no sap com passar el temps el pot passar escoltant campanes, que no paren mai de tocar, i és que en els pobles hem observat que, així com sempre tenen lluna, parlin o callin els calendaris, també li toqui o no li toqui, que ara quarts, que ara quarts de quarts, el rellotge no para mai. Les hores persegueixen les hores i o bé perden la corda i s'engeguen, o és que, com menys feina es fa, més se senten tocar... a totes hores.\nEls socis de "Sa botigueta" les senten totes... i més n'hi haguessin, i s'avesen tant sentint-les, que mentre toquen, van dormint, i així que paren, es desvetllen.


Planeta Sigarra: L'actor de doblatge Daisuke Gōri ens ha deixat\nL'actor de doblatge Daisuke Gōri ens ha deixat\nDaisuke Gōri, conegut per donar-li veu al Sr. Satan (Mr. Satan) de Bola de Drac (Dragon ball) i a en Robin de les Estrelles (Robin Mask) de Musculman (Kinnikuman), ha estat trobat mort. La policia va declarar que tot apunta a un suïcidi. Segons la policia i alguns testimonis, el cadàver de l'actor de 57 anys va ser trobat cap per avall en un carrer de Nakano (Tòquio) a les 3 de la matinada del passat 17 de gener.\nTenia aparentment les els canell tallats, a més es va trobar a sota d'ell un ganivet i una carta de comiat adreçada a la seva família, que seria la prova del seu suïcidi.\nDaisuke Gōri, nascut el 8 de febrer de 1952, va ser un conegut actor de doblatge, narrador i actor de Tòquio. El seu nom real era Yoshio Nagahori. Va posar la veu a molts personatges famosos d'anime i videojocs, entre ells els esmentats el Sr. Satan i en Robin de les Estrelles, també la Tortuga de Mar, en Gyûmaô o el Gran Rei Enma de Bola de Drac. Durant 2009 va prestar la seva veu per a sèries com Slayers, Doraemon i One Piece (en Dorry).\nFonts: Mision Tokyo i Ramen Para Dos\nPublicat per Llop Segarrenc a 15:26\nEtiquetes de comentaris: anime, Bola de drac, Musculman\nL´Alta Segarra planteja desvincular-se de l´Anoia ...\nDB Pack 2: La Saga de l'Exercit de la Red Ribbon 1...\nCorto Maltès: Les Cèltiques\nKinnikuman #37: 22 anys després\nEls set municipis de l´Alta Segarra fan públic el ...\nNorma ha reformat la seva web en català.\n"Barri Llunyà" de Jiro Taniguchi


09/28/17 ~ Esport del VO\nMassa errors per aspirar a la victòria\n18:21 EsportdelVO Antonio Rama , Asobal , BM Granollers , CRÒNIQUES , Edu Batlles , Handbol Cap comentari\nEls de Rama s'encallen en atac a la segona part en un partit que tenien controlat\nEl Fraikin Granollers va caure per un ajustat 28 a 27 a la pista d'Anaitasuna, que ja suma dues victòries en dues jornades. El conjunt dirigit per Antonio Rama va anar clarament de més a menys. La primera meitat va ser notablement bona, però a la segona l'equip es va desinflar i, sobretot en atac, no va trobar recursos per superar una 6-0 ben plantada i un Nordlander inspirat. Si a la primera meitat l'equip va fer 17 gols, a la segona només en va fer 10, una xifra insuficient per guanyar en una pista que en els últims minuts va crear l'ambient idoni per acabar d'empènyer el seu equip.\nAmb una bona defensa l'equip va anar creixent en els primers minuts. Marc García i Isma Bela van estar contundents i amb un Bombom Almeida encertat el Granollers va marcar ràpidament les diferències. En atac, la primera línia formada per Bernatonis, Cañellas i Silva funcionava i els gols del lateral lituà marcaven les distàncies al marcador. La baixa de Resina es va notar menys amb la bona actuació d'Edgar Pérez, que va culminar un parell de contraatacs per eixamplar la distància amb l'11 a 16. Figueras també anotava des dels sis metres (només va cometre un error en el llançament en tot el partit) i tot i que Goñi i Oswaldo van reduir mínimament la distància abans d'arribar al descans (13-17), les sensacions del Granollers eren més que positives per encarar la segona meitat.\nLa gran mobilitat del central Erik Balenciaga -en la imatge amb la pilota- va portar de corcoll la defensa granollerina (Fotografia: JESÚS GALARZÓN / DIARIO DE NAVARRA)\nA la represa, el Fraikin va aguantar la primera estocada del conjunt de Juanto Apecechea. Mikel Aguirrezabalaga a la primera línia i Ander Ugarte al pivot van ser dos dels jugadors que més mal van fer. La segona unitat del Granollers no va funcionar en atac. Vukasin Rakocija va tenir els primers minuts a la lliga i, tot i que va interpretar bé els moviments, no va tenir encert en el llançament. Márquez, per la seva banda, ja recuperat del genoll, va anotar un gol però encara està lluny de la seva millor versió, com és evident després d'estar sis mesos aturat. De mica en mica, el conjunt local anava retallant gols i el Fraikin s'encallava en atac. Nordlander va ser decisiu en un parell d'aturades, una sobre Cañellas des de 6 metres. Bernatonis i Silva van tornar a aparèixer i van mantenir l'Anaitasuna a 2 gols, una barrera que es va trencar amb un parcial de 5 a 0, del 21 a 24 al 26 a 24. Amb el marcador en contra va arribar la precipitació. L'equip va voler córrer, també en defensa. Balenciaga va provocar dues exclusions a Figueras i Silva que van dificultar encara més la remuntada.\nEls més de 20 aficionats del Granollers que van viatjar fins a Pamplona no van deixar d'animar fins l'últim instant, però el cronòmetre en contra va perjudicar els de Rama i unes passes de Silva van acabar de sentenciar la derrota. Només Cabanas des dels set metres, va tancar el marcador a cinc segons del final.\nÁlvaro Ferrer, que tornava a l'equip per la lesió a la mà d'Albert Pujol –ha passat pel quiròfan–, va disputar els últims minuts al centre de la defensa. El Granollers suma dos punts de quatre possibles i s'enfrontarà la setmana vinent a l'Atlético Valladolid al Palau d'Esports.\nAntonio Rama, satisfet pel treball de l'equip malgrat la derrota final a Pamplona\nEncara que al final l'equip no va poder sumar cap punt a Pamplona, el tècnic Antonio Rama es mostrava satisfet en declaracions a Ràdio Granollers: "Estic content perquè l'equip està treballant i responent bé. L'equip demostra que vol fer coses; ha plantat cara a l'Anaitasuna a la seva pista, que és una pista molt complicada i va guanyar contra Logronyo al Palau", va afirmar l'entrenador del Fraikin. "Hem de ser conscients que hi ha feina per fer però aquella sensació d'incertesa que hi havia durant la pretemporada es va esvaint de mica en mica", va afegir.\nSobre el partit Rama va explicar que l'inici de la segona part i el cansament havien estat claus en la remuntada de l'Anaitasuna. "Els dos gols d'inici ens han matat anímicament però, malgrat tot, seguíem controlant el marcador", va dir. "No hem sabut gestionar algunes situacions de partit com sí vam fer al Palau contra Logronyo i, amb el pas dels minuts i el cansament, les cames ja no responen igual", va seguir. "Quan en atac no surten les coses forces més en defensa i t'arrisques que et xiulin alguna exclusió, com així ha estat", va afegir. Unes exclusions que van ajudar l'Anaitasuna a capgirar el resultat.\nAntonio Rama i David Ginesta (Fotografia: XAVIER SOLANAS)\nAdrià Figueras, màxim golejador del partit juntament amb Álvaro Cabanas, va afirmar que l'excel·lent primera meitat no havia estat suficient per aconseguir puntuar. "Guanyàvem de quatre o cinc gols i els teníem ben controlats però ells han sabut reaccionar", va dir. "Som conscients que hem de jugar al cent per cent tot el partit", va afegir.\nLa lesió de David Resina va fer que Édgar Pérez fos l'únic extrem esquerre a Pamplona. "Per mi és una gran responsabilitat perquè és el meu primer any al primer equip. M'ha costat entrar al partit però, un cop dins, m'he trobat molt còmode", va afirmar.\nPublicat el 18 de setembre de 2017 a l'edició en paper del periòdic EL 9 NOU (Edició Vallès Oriental)


Més de 20.000 persones han passat pel Campament Reial de Mataró - Ajuntament de Mataró\nMés de 20.000 persones han passat pel Campament Reial de Mataró\nEl dia 4 de desembre al Parc Central obria el Campament Reial, una de les propostes de l’Ajuntamen...\nEl dia 4 de desembre al Parc Central obria el Campament Reial, una de les propostes de l’Ajuntament de Mataró per adaptar-se a la situació d’excepcionalitat a causa de la pandèmia de la Covid-19. Durant aquest mes els mataronins i mataronines, però també gent vinguda del Maresme i d’altres punts de Catalunya, han pogut entrar a la màgia del Cicle de Reis mataroní.\nEls menuts de la casa van poder saludar alguns dels personatges de la Cavalcada. Foto: Sergio Ruiz\n20.287 persones és la xifra final d’assistència al Campament Reial de Mataró, un dels que ha obert més dies de tot Catalunya. 16.755 ho van fer durant les visites de les tardes i dels caps de setmana, i un total de 3.532 escolars de 20 centres educatius de la ciutat ho van fer durant els darrers dies de curs.\nDels assistents que han pogut veure l’engranatge de la nit més màgica de l’any amb sis de les carrosses que cada any surten a la Cavalcada, un 92 % són de Mataró. També s’ha rebut 1.137 visites d’altres poblacions de la comarca, com Premià, Vilassar o Argentona i 128 d’altres punts de Catalunya, com Barcelona, Santa Coloma de Gramenet o Sant Esteve de Palautordera.\nEls menuts de la casa també van poder lliurar les seves cartes als centres cívics de Cerdanyola, Rocafonda, Cabot i Barba, Pla d'en Boet, Molins i als mercats de la plaça de Cuba i Cerdanyola.\nPel que fa a la nit del 5 de gener, els Reis d’Orient es van adreçar als nens i nenes de la ciutat de manera virtual. En una connexió que es va poder veure a través de Mataró Audiovisual i als webs mataro.cat i culturamataro.cat, Ses Majestats van obrir una finestra a una part de la seva màgica feina, permetent-los veure el que passa a la carpa quan ja no recullen cartes i l’activitat frenètica que comporta agafar les cartes, aconseguir les joguines, etc. El programa especial, titulat Nit de Reis, amb la direcció artística de Marc Abril i la col·laboració de Ramon Radó en els textos, es va acabar amb l’Alcalde rebent els Reis i amb el missatge que Ses Majestat van dirigir a tots els infants.\nUn total de 18.002 espectadors van poder veure Nit de Reis a través dels tres canals.\nAl vídeo s’hi van veure representades les entitats que participen sempre a la Cavalcada: ONCE, Fundació El Maresme, els Bombers de Mataró, la Casa d’Andalusia, la Sala Cabanyes, els Capgrossos de Mataró, l’Escola de Dansa Almudena Arsai, la Xarxa d’Espais Joves de Mataró i les associacions de veïns de Vista Alegre, Cirera, Camí de la Serra, Pla d’en Boet, Cerdanyola i Rocafonda, que han continuat col·laborant desinteressadament i amb un alt grau de compromís amb la ciutat.\nDins el cicle de Nadal, Mataró va acomiadar l’any 2020, marcat per la pandèmia de la Covid-19, d’una forma especial amb una tronada que es va poder escoltar des de tots els punts de Mataró i que volia posar de manifest les dificultats viscudes com a ciutat.\nTotes aquestes activitats han estat possibles amb la implicació de 175 persones voluntàries i 135 professionals. El cost total ha estat de 76.119,37€, dels quals el 84% s’ha dirigit a empreses locals i un 63% dels serveis contractats pertenyien al sector cultural. S’ha comptat amb el patrocini del Centre de Tractament de Residus del Maresme i de Motorprim.